Jiangsu

Jiangsu (江苏 txinera sinplifikatuz), Txinako Herri Errepublikako probintzia baten izena da. Probintziak 102.600 kilometro koadroko azalera dauka eta 2004ko erroldaren arabera 75.495.000 biztanle bizi ziren bertan.

 Inguru naturala eta kokapena 
Jiangsu probintziaren mugakideak honakoak dira: Shandong probintzia iparraldean, Anhui probintzia mendebaldean, Zhejiang probintzia eta Shanghaiko udaltasuna hegoaldean, eta Itsaso Horiarekin ekialdean.

Jiangsuk mila kilometro baino gehiagoko kostaldea dauka Itsaso Horia eta Yangtze ibaiaren ertzean. Haran eta lautadak probintziaren azaleraren %68 dira, eta probintziaren batez besteko altuera 50 metro ingurukoa da. Suzhou hirian hainbeste ubide eraiki dira ibaien ibilbidean zehar, "Hegoaldeko Venezia" deitzen dutela askok. Yangtze ibaiak hegoaldetik zeharkatzen du Jiangsu probintzia eta mendirik altuena 625 metroko Yuntai mendia da, Lianyungang hiritik gertu.

Probintziako lakurik handiena Taihu lakua da, eta honekin batera Hongze lakua, Gaoyou lakua eta Yancheng lakua daude.

 Klima 
Jiangsu probintziak montzoiak baldintzaturiko klima azpitropikala dauka. Urtarrileko batez besteko tenperatura -2 eta 4 gradu artekoa da, eta uztailekoa 26 eta 30 gradu artekoa. Maiatzetik aurrera prezipitazio handiak izaten dira (batez ere uda garaian), eta tifoiek maiz jotzen dute Jiangsuko kostaldean. Urteko batez besteko prezipitazioak 800 eta 1200mm bitartekoak dira.

 Banaketa administratiboa 
 Mapa # Izena Txinera sinplifikatuz Pinyineraz Mota400x450px1Nanjing南京市Nánjīng ShìAzpiprobintzia mailako hiria2Changzhou常州市Chángzhōu ShìPrefektura mailako hiria3Huai'an淮安市Huái'ān ShìPrefektura mailako hiria4Lianyungang连云港市Liányúngǎng ShìPrefektura mailako hiria5Nantong南通市Nántōng ShìPrefektura mailako hiria6Suqian宿迁市Sùqiān ShìPrefektura mailako hiria7Suzhou苏州市Sūzhōu ShìPrefektura mailako hiria8Taizhou泰州市Tàizhōu ShìPrefektura mailako hiria9Wuxi无锡市Wúxī ShìPrefektura mailako hiria10Xuzhou徐州市Xúzhōu ShìPrefektura mailako hiria11Yancheng盐城市Yánchéng ShìPrefektura mailako hiria12Yangzhou扬州市Yángzhōu ShìPrefektura mailako hiria13Zhenjiang镇江市Zhènjiāng ShìPrefektura mailako hiria

 Politika 
Jiangsu probintziako gobernadorea Luo Zhijun (罗志军) da. Txinako Alderdi Komunistak probintzian duen ordezkaria Liang Baohua (梁保华) da.

 Garraioa 
 Aireportuak 
 Kokapen Hiria NAZE NAGE Aireportuaren izena JIANGSU   Changzhou ZSCG CZX Changzhou Aireportua Lianyungang ZSLG LYG Lianyungang Aireportua Nanjing ZSNJ NKG Nanjing Lukou Nazioarteko Aireportua Nantong ZSNT NTG Nantong Aireportua Suzhou ZSSZ SZV Suzhou Guangfu Aireportua Wuxi ZSWX WUX Wuxi Aireportua Xuzhou ZSXZ XUZ Xuzhou Aireportua Yancheng ZSYN YNZ Yancheng Aireportua

 Kanpo estekak 

  Jiangsuko gobernuaren webgunea.

Kategoria:Txinako probintziak
Kategoria:Jiangsu